Danzig 1105

Kaiserliche Werft Danzig 1105 (KW 1105) – Vokietijos Imperijos karinio jūrų laivyno hidroplanas, Pirmojo Pasaulinio karo antroje pusėje Vokietijos karinio jūrų laivyno užsakymu sukurtas Dancige (dab. Gdanskas, Lenkija) Vokietijos Imperijos laivų statykloje „Kaiserliche Werft“ . Iš viso šio modelio buvo pagaminti du vienetai – Nr. 1105 ir 1106. 

Šis modelis buvo vienas paskutinių „Kaiserliche Werft" sukurtos ir pastoviai modifikuotos hidroplanų serijos, kurių kiekvienos modifikacijos buvo gaminama tik po keletą vienetų, pvz. „Kaiserliche Werft Danzig" (Nr. 404–405, 467–470, 1105–1106 ir 1650), „Kaiserliche Werft Kiel" (Nr 463–466), „Kaiserliche Werft Wilhelmshafen" (Nr. 401–403, 461–462, 945 ir 947).

„KW 1105" buvo medinis, drobe dengtas neginkluotas tradicinės konfigūracijos biplanas su nevienodo tarpatramio sparnais, kurį galima priskirti pusantrasparnių tipui. Išskirtinė orlaivio savybė buvo didelis vertikalus stabilizatorius, nusileidžiantis ir žemiau fiuzeliažo.

„Danzig 1105" buvo kuriamas kaip mokymosi lėktuvas, piloto ir instruktoriaus darbo vietos buvo įrengtos tandemo konfigūracija, atvirose kabinose. Važiuoklė buvo sudaryta iš dvigubų plūdurų. Sparnų statramsčiai buvo sudaryti iš „N“ ir „V“ formos statramsčių be jokių takelažo trosų.

1917 m. vasarą į Vokietijos karinio jūrų laivyno bazę Pucige (dab. Puckas, Lenkija) buvo pristatyta pirmoji, o rudenį – antroji šio tipo mašina. 

„KW 1105" ir „KW 1106" oficialiai nebuvo priimti į ginkluotę, tačiau iki pat karo pabaigos buvo naudojami pagal paskirtį.

Techniniai parametrai 
 Įgula: Du, pilotas ir instruktorius
 Ilgis: 8,85 m
 Sparnų mojis: 14,10 m
 Aukštis: 3,73 m
 Svoris:
 tuščio: 986 kg
 kilimo: 1310 kg
 Variklis: vienas 110 kW (150 AG) galios vienaeilis 6 cilindrų vidaus degimo variklis Benz Bz.III
 Greitis:
 kreiserinis: 125 km/h
 maksimalus: 144 km/h

Bibliografija 
 (EN) 
 (EN) 
 (RU) KW 1105(1106), Уголок неба. Авиационная энциклопедия, http://www.airwar.ru/enc/other1/kw1105.html
 (EN) K.W. (Keiserliche Werft), 1916, http://www.aviastar.org/air/germany/keiserlicht_w-2.php
 (EN) 
 (EN)

Išnašos 

Biplanai
Mokomieji lėktuvai
Kaiserliche Werft Danzig orlaiviai
Vokietijos ginkluotosios pajėgos
Hidroplanai